als_Latn dik_Latn sag_Latn
Korrespondenti i BBC-së në Tiranë thotë se në dy dhjetëvjeçarët e fundit, ky është ligji që ka marrë ndoshta më shumë kritika nga faktorët ndërkombëtarë.
Kryeministri Sali Berisha, që ka bërë personalisht një fushatë intensive në mbështetje të ligjit, tha se do ta respektonte vendimin e Gjykatës, ndonëse e quajti atë absurd.
Ligji për pastërtinë e figurës së zyrtarëve është i treti i këtij lloji në Shqipëri.
Presidenti i Republikës, Bamir Topi nuk pranoi ta dekretonte atë.
Kritika
Korrespondenti i BBC-së në Tiranë thotë se vendimi i Gjykatës ishte i pritshëm.
Kjo ngaqë gjatë javëve të fundit janë zhvilluar shumë debate në lidhje me të dhe janë shtuar kritikat e ndërkombëtarëve.
Ambasadori i Mbretërisë së Bashkuar në Shqipëri, Fraser Wilson, e ka cilësuar ligjin si një pengesë serioze për integrimin e vendit në BE.
"Shqipëria, tha ambasadori Wilson, ka vuajtur shumë nga shkelja e të drejtave të njeriut gjatë sistemit monist, prandaj kërkohet që këto të drejta të mos shkelen më".
Mosaprovim ndaj këtij ligji kanë shprehur edhe dy raportues të Këshillit të Evropës.
Pas një varg takimesh me autoritetet në Tiranë ata thanë se ishin befasuar nga fakti që qeveria shqiptare nuk shfaqi gatishmëri për të bashkëpunuar.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn